Vindhukas
Vindhukas (vok. Windhuk, angl. Windhoek) – miestas Namibijos centrinėje dalyje, šalies sostinė. Maždaug 325 tūkst. gyventojai (2011). Išsidėstęs 1700 m virš jūros lygio, apsuptas kalvų. Tai šalies verslo, ekonomikos ir susisiekimo centras. Vyksta prekyba karakuliu, išvystyta drabužių ir maisto pramonė. Aplink miestą yra magistralės, geležinkeliais sujungtas su Okachandža, Rehobotu, Gobabiu; netoliese yra tarptautinis oro uostas. Yra valstybės archyvas, Valstybinis muziejus (įk. 1907 m.) su gamtos istorijos eksponatais, Namibijos mokslų draugijos būstinė.